b'\n_START_ARTICLE_\nIon Hobana\n_START_SECTION_\nOpera literar\xc4\x83\n_START_PARAGRAPH_\nA publicat cinci volume de versuri, printre care Centru \xc3\xaenainta\xc8\x99 (1954), Caleidoscop (1958) \xc8\x99i Orar de vacan\xc8\x9b\xc4\x83 (1962) \xc8\x99i romanul Sf\xc3\xa2r\xc8\x99itul vacan\xc8\x9bei (1960), \xc3\xaenainte de a se consacra, cu prec\xc4\x83dere, SF-ului.  _NEWLINE_Debutul \xc3\xaen gen dateaz\xc4\x83 din 1955, \xc3\xaen revista \xc8\x98tiin\xc8\x9b\xc4\x83 \xc8\x99i Tehnic\xc4\x83, cu povestirea Glasul m\xc4\x83rii. Au urmat nuvela Ultimul v\xc4\x83l (1957), volumele de povestiri Oameni \xc8\x99i stele (1963), Un fel de spa\xc8\x9biu (1988) \xc8\x99i Timp pentru dragoste (2009, Editura Bastion), versiunea teatral\xc4\x83 a Omului invizibil, dup\xc4\x83 H.G. Wells (1974), pus\xc4\x83 \xc3\xaen scen\xc4\x83 la Bucure\xc8\x99ti (1974), Bra\xc8\x99ov (1976) \xc8\x99i Ia\xc8\x99i (2008)._NEWLINE_\xc3\x8en ianuarie 2011, volumul de povestiri Timp pentru dragoste, ap\xc4\x83rut \xc3\xaen 2009 la Editura Bastion, este preluat, ca edi\xc8\x9bie definitiv\xc4\x83, de c\xc4\x83tre integrala science fiction \xc8\x99i fantasy Seniorii Imagina\xc8\x9biei (Editura Eagle), readuc\xc3\xa2nd pe copert\xc4\x83 titlul Oameni \xc8\x99i stele._NEWLINE_Ion Hobana a fost membru al Uniunii Scriitorilor din Rom\xc3\xa2nia, Soci\xc3\xa9t\xc3\xa9 Europ\xc3\xa9enne de Culture, H.G. Wells Society, Centre International Jules Verne, Associazione Internazionale per gli Studi sulle Utopie._NEWLINE_Pentru \xc3\xaentreaga sa activitate de crea\xc8\x9bie, exegez\xc4\x83 \xc8\x99i promovare a SF-ului, i s-au decernat Marele Premiu al Ministerului Culturii \xc8\x99i Artei din Polonia (1973), Premiul Special Aripile de aur ale fanteziei (1980) \xc8\x99i Premiul World SF (Brighton, 1984).\n_START_SECTION_\nAcuza\xc8\x9bii de plagiat\n_START_PARAGRAPH_\nPe data de 17 noiembrie 2013 jurnalistul Dan Alexe dezv\xc4\x83luie un plagiat al lui Ion Hobana dup\xc4\x83 o povestire de Isaac Asimov.'